Malherbe Uitgewers-Publishers - AnnMaree Barry
AnnMaree is 'n sersant verbonde aan die Calitzdorp-polisiestasie. Niemand is nie 'n boek wat oor geweldsmisdade en die oplos van sake gaan soos daar verwag word van 'n polisiebeampte nie. Dit is 'n hygroman waarin sy kwessies soos gesinsgeweld, waarmee sy gereeld in haar beroep gekonfronteer word, aanraak~Liezl van Niekerk
"Sy word skielik bewus daarvan dat Michael besig is om te sukkel om uit die diep leunstoel op te staan. Mimi gaan nader en help hom stadig aan beide sy arms op. Dan vir 'n breukdeel van 'n sekonde is hul gesigte so na aan mekaar dat Mimi sy naskeermiddel kan ruik. Sy voel sy asem op haar vel. Instinktief is haar fokus op die lippe voor haar, hy het so 'n pragtige vol mond.
Mimi kan haarself nie keer en leun vorentoe en soen Michael op die mond. Sy besef vinnig dat hy nie weet wat om te doen nie, maar is so vasgevang in die oomblik dat sy nie beheer het nie, en hom weer soen. Hierdie keer raak sy liggies met haar tong aan sy onderlip. Daar kom 'n ligte sug oor die jong lippe..."
"Sy kan haar eerste huweliksaand onthou. Sy glimlag wanneer sy daaraan dink, dom is die naaste woord hoe sy hulle kon beskryf. Alles was maar so met voel en vat gedoen en was oor voordat Kataleen nog geweet het wat aangaan. Die res het hulle maar met die tyd saam geleer. Het hulle 'n perfekte sekslewe? Dit is iets wat sy nie kan antwoord nie. Daar is niks en niemand anders waarmee sy hulle kan opweeg nie. Niks om mee te vergelyk nie. Die huweliksnag was vir albei van hulle iets om na uit te sien – of te vrees. Dalk as hulle meer oefening voor die troue gehad het, dink Kataleen met 'n glimlag..."
Zoar. Dit was 'n stil plek met min om te doen, maar dit het my gepas. Ek het gelewe in my kop.
Ek was seker vier of vyf en was vreeslik lief vir stories maak.
Die Swaai. Handel oor 'n paartjie wie aansluit by 'n swingersklub. Dis lekker, maar ook dat lekker net 'n vinger lank is.
'n Skrywer kom tot volle reg as daar mense is wie die werk lees. Ek is dus "gebore" deur my lesers.
Plaasmoorde, iets wat my letterlik slapelose nagte gee.
Heleen Malherbe, Adam Smal, Allison Matroos
In my uniform, in die kerk of in my tekkies aan die draf.
'n Storieboek wat Mammie vir my gekoop het oor Abraham en Sarah. Ek was vier en het dit elke dag gelees. Dit het my 'n liefde vir God gegee wat ek nounog het
Ja. Dit was oor 'n paartjie wie deur die eeue heen herbore word en mekaar elke keer weer vind. Ek kan nie die einde onthou nie.
Ek skryf my boeke in hompe. Vier, vyf boeke aanmekaar en dan is daar vir maande niks. Ek is bi-polêr en skryf obsessief as ek begin. Dan is ek leeg.